**Borduurwerk: ’n Boekoortreksel, versier met kruissteekvariasies**

**Borduurstof:** Gebruik stewige ewedraadstof vir die ontwerpgedeelte. Die hele oortreksel kan met die borduurstof gedoen word, of ander bypassende tekstielstof kan gebruik word vir rugkant, agterblad en/of randstroke.

**Ontwerp:** Ontwerp moet goed beplan word om te pas op die artikel. Die hele oppervlak moet nie met borduursteke bedek word nie, agtergrondspasie vorm deel van die ontwerp. Gee aandag aan al die kunsbeginsels.

**Borduursteke:** Gewone kruissteek, gekombineer met ŉ minimum van nog drie ander variasies van kruissteek. Indien nodig, kan holbeinsteek saam gebruik word, geen ander borduursteke nie. NB. Die boonste drade van die kruise moet almal in dieselfde rigting lê.

**Borduurdraad:** Kies borduurdraad wat effens dikker as die draad van die borduurstof is. Verskillende diktes borduurdraad kan ook vir tekstuureffek gebruik word.

**Grootte:** Maksimum A4

**Aanbieding:** Bied aan met stewige karton, so groot soos die boek, binne-in die oortreksel. Verpak in borrelplastieksak.

**Algemeen: ’**n Voltooide artikel moet aangebied word.

Voering van die oortreksel is verpligtend.

’n Dun lagie watteersel tussen die borduurstof en die voering gee mooi stewigheid.

Slegs die voorblad van die oortreksel is verpligtend om te borduur. Rugkant en agterblad is opsioneel.